کرونا پر قابو پانے کے بعد آج ایران کے اکثر شہروں میں نماز جمعہ قائم ہو رہی ہے

کرونا پر قابو پانے کے بعد آج ایران کے ۱۸۰ شہروں میں آج نماز جمعہ کے روح پرور اجتماعات منعقد ہوں گے۔

خبر کا کوڈ: ۴۴۲۶۷۱

تاریخ: ۰۸ مرداد ۲۰۲۰ - ۱۱:۲۹

رسا نیوز ایجنسی کی رپورٹ کے مطابق اسلامی جمہوریہ ایران کے ۱۸۰ شہروں میں آج نماز جمعہ کے روح پرور اجتماعات منعقد ہوں گے اور یہ وہ شہر ہیں جہاں کورونا کو کنٹرول کیا گیا ہے۔ وزارت صحت نے عوام سے اپیل کی ہے کہ وہ طبی اصولوں پرعمل کریں اور نماز کے وقت سماجی فاصلے کو برقرار رکھیں، گھروں سے وضو کر کے جائیں، دستانے پہنیں، فیس ماسک لگائیں اور ہاتھ ملانے سے گریزکریں۔

واضح رہے کہ ایران کو تین حصوں میں تقسیم کیا گیا ہے۔ جو شہر سفید زون کہلائے ان میں نماز با جماعت ادا کرنے کی اجازت ہے اور وہاں 16 مئی سے ایک مہینے کیلئے اسکول بھی کھولے جائیں گے۔ اور جو شہر ریڈ زون ہیں وہاں بدستور مختلف قسم کی پابندیاں بدستور جاری رہیں گی۔

ایران میں کورونا وائرس میں اب تک ایک لاکھ 3 ہزار135افراد مبتلا ہوئے ہیں جن میں سے اب تک 82 ہزار474 افراد اللہ کے فضل و کرم سے صحت یاب ہوئے اور 6 ہزار486 افراد جاں بحق ہوئے۔